પત્રકાર વિનોદ વર્માની ઉત્તર પ્રદેશના ગાઝિયાબાદ સ્થિત ઘરેથી છત્તીસગઢ પોલીસ દ્વારા ધરપકડ કરવામાં આવી હતી. ઉપલબ્ધ જાણકારી અનુસાર, વિનોદ વર્માની ધરપકડ માટે છત્તીસગઢ પોલીસ ગાઝિયાબાદ પહોંચી હતી. શુક્રવારે સવારે 4 વાગ્યે તેમની ધરપકડ કર્યા બાદ કેટલાક કલાકથી તેમની પૂછપરછ થઇ હતી. ગાઝિયાબાદના ઇંદિરાપુરમ મથકમાં આ પૂછપરછ થઇ હતી. બપોરે 12 વાગ્યે વિનોદ વર્માને અદાલત સામે રજૂ કરવાના હતા.